Pietersen wil hê Boucher moet Protea-leisels vasvat | Maroela Media
Mark Boucher. Foto: Facebook.
Kevin Pietersen is berug vir sy aggressiewe kolfstyl, talent en omstredenheid. Soms is daar kere waar die wag voor sy mond met verlof is, maar wanneer KP praat, kan jy eintlik luister.
Dié Engelse ster het op Twitter geskryf dat Mark Boucher die beste kandidaat is om die Protea-leisels vas te vat. Sy twiet kom ná Ottis Gibson en sy afrigterspan se kontrakte nie deur Krieket Suid-Afrika hernieu is nie.
"Daar is net een persoon wat Suid-Afrikaanse krieket kan omkeer. En dit is Mark Boucher," het Pietersen getwiet.
Boucher is die voorste toetspaaltjiewagter in wêreldkrieket en het 147 toetse vir Suid-Afrika gespeel voor 'n fratsbesering in 2012 sy speeldae kortgeknip het.
Die bybreekbouler, Imran Tahir, het destyds 'n kolwer van Somerset skoongeboul gedurende 'n opwarmingswedstryd. Die dwarsbalkies het opgeskiet en Boucher in die oog getref.
Sedertdien is die 42-jarige aan die stuur van die Titans in Suid-Afrika se plaaslike ligas en het hy al vyf trofees – twee keer die eendag- en T20-reekse en een keer die vierdagreeks – saam met die span verower.
"Hy het die silwerware, hy word oral in die wêreld gerespekteer en hy is 'n wonderlike mens," het Pietersen geskryf.
Mark Boucher Proteas
Ook Mickey se kontrak nie hernieu
Ek stem 100% saam met KP, Boucher moet volgende afrigter wees. Jammer meerderheid van ons ou spelers wil nie bertrokke raak soos die Aussies nie.
Die bestuur van Krieket SA hou nie van sterk persoonlikhede nie en ek sal verbaas wees as Mark Boucher aangestel word. Hulle soek "puppets" wat hulle kan beheer. Onthou wat het met Ray Jennings gebeur toe hy dissipline wou toepas? Verwag 'n "kadre" aanstelling.
Ai tog; SA is nog steeds suur omdat Pietersen so 'n uitmuntende loopbaan vir homself gemaak het nadat SA hom nie wou hê nie. En steeds het SA se krieket grapjasse niks geleer nie. Ek sou beslis na sy raad luister; hy was immers lank nommer een met die kolf en ken krieket en vir Boucher.
Mark is tabs waarskynlik die beste wat daar is, maar onthou net die algehele gehalte van plaaslike krieket is maar bedenklik. Titans en Loins het nie werklike kompetisie nie. Gee hom egter 'n kans op die groot verhoog.
Kevin, jy slaan die spyker op die kop met iemand soos Boucher as hoofafrigter. Neil McKenzie kan nader geroep word as kolf afrigter en dalk iemand soos Boje en Shaun Pollock al boul afrigters.